b'\n_START_ARTICLE_\nVicente Sotto\n_START_SECTION_\nPersonal na buhay\n_START_PARAGRAPH_\nSi Sotto ay isinilang sa Cebu City noong 18 Abril 1882 kina Marcelino Sotto at Pascuala Yap. Nakapagtapos siya ng kursong Abogasya at pumasa sa Bar exam noong 1907. Noong 1902, si Vicente Sotto ay pumasok sa mundo ng politika bilang isang konsehal. At noong 1907 ay nanalo siyang mayor._NEWLINE_Kinilala siya bilang Ama ng Literaturang Sebwano at bilang Ama ng Malayang Pamamahayag. Siya ang nagtatag ng unang pahayagan sa Cebu noong 1899, ang La justicia, isang pahayagang laban sa mga Amerikano. Nang ipatigil ang paglalathala nito, itinatag naman niya ang pahayagang El nacional. Noong 1900 ay itinatag niya ang El pueblo at ipinagpatuloy niya ang pangangampanya laban sa diskriminasyon. Noong 1901, ipinalathala niya ang unang pahayagang Sebwano sa Cebu,  Ang Suga._NEWLINE_Nangibang bansa siya sa Hong Kong at nang magbalik sa Pilipinas ay inilathala niya ang The Independent sa Maynila._NEWLINE_Hindi lamang isang mamamahayag si Sotto, nagsulat din siya ng maikling kuwento at dula. Bunga ng kanyang panulat ang kuwentong Maning; ang dulang Gugma sa Yutang, Natawhan at ang operetang Mactan. Siya ang kaunaunahang_NEWLINE_sumulat ng operetang Bisaya._NEWLINE_Napasok siya sa politika. Naging alkalde siya ng Cebu at naging Senador._NEWLINE__NEWLINE_At apo  niya si Hugo Sotto.'